ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ
Αριθμ. Φ.392/ΑΔ.3673/Σ.893/20.04.2018
Έγκριση Προκήρυξης Πλήρωσης Δύο (2) Θέσεων Διδακτικού Ερευνητικού Προσωπικού (Δ.Ε.Π.)
του Τμήματος Αεροπορικών Επιστημών της Σχολής Ικάρων (ΣΙ).
Ο ΑΝΑΠΛΗΡΩΤΗΣ ΥΠΟΥΡΓΟΣ
ΕΘΝΙΚΗΣ ΑΜΥΝΑΣ
Έχοντας υπόψη:
α. Τις διατάξεις των άρθρων 9, 10, 11, 25 και 30 του
ν. 3187/2003 (ΦΕΚ 233/τ.Α΄/7-10-2003), ως ισχύει.
β. Τις διατάξεις των άρθρων 19 παρ. 1γ και 77 παρ. 3 και
5β του ν. 4009/2011 (ΦΕΚ 195/τ.Α΄/6-9-2011 ), ως ισχύει.
γ. Τις διατάξεις των άρθρων 4-10 (προσόντα και κωλύματα διορισμού) του ν. 3528/2007 (ΦΕΚ 26/τ.Α΄/
9-2-2007) «Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων
Ν.Π.Δ.Δ. και άλλες διατάξεις».
δ. Τις διατάξεις της παρ. 20α και 21 του άρθρου ένατου
του ν. 4057/2012 (ΦΕΚ 54/τ.Α΄/14-3-2012).
ε. Το π.δ. 151/2013 (ΦΕΚ 238/τ.Α΄/4-11-2013) «Οργανισμός Σχολής Ικάρων».
στ. Την Φ.300/17α/5593/Σ.420α/7-12-2003 (ΦΕΚ 50/
τ.Β΄/16-1-2004) απόφαση του Υπουργού Εθνικής Άμυνας «Σύσταση των Τομέων κάθε ΑΣΕΙ, Καθορισμός των
Γνωστικών τους Αντικειμένων και η Κατανομή των Εργαστηρίων σε αυτά».
ζ. Τη με αριθμ. Φ.330/157993/Σ.2636/16-5-2011
(ΦΕΚ 879/τ.Β΄/18-5-2011) απόφαση του Υπουργού Εθνικής Άμυνας «Θέματα Οργάνωσης και Διδακτικού Εκπαι-
δευτικού Προσωπικού των ΑΣΕΙ».
η. Τις 518/06-09-2017/ΣΙ/Γραμ. Κοσμητείας και 488/
29-08-2017/ΣΙ/Γραμ. Κοσμητείας, αιτήσεις εξέλιξης μελών ΔΕΠ της ΣΙ.
θ. Τα πρακτικά της 1ης/2017-2018 έκτακτης συνεδρίασης της Ακαδημαϊκής Συνέλευσης της ΣΙ, με ημερομηνία
19-09-2017.
ι. Τα πρακτικά της Ζ/2017 συνεδρίασης του Εκπαιδευτικού Συμβουλίου της ΣΙ, με ημερομηνία 16-10-2017.
ια. Το Φ.300/ΕΠ.1558/Σ.508/15-11-2017 έγγραφο της ΣΙ.
ιβ. Το ΔΙΠΠ/Φ.ΕΠ.4/351/11958/28-5-2013 έγγραφο του
ΥΔΙΜΗΔ.
ιγ. Την από 5-2-2018 βεβαίωση Οικονομικής Επιβάρυνσης της Δ/νσης Οικονομικού του Γενικού Επιτελείου
Αεροπορίας σύμφωνα με την οποία η πρόσθετη δαπάνη
που θα προκληθεί από την παρούσα προκήρυξη, εφόσον
οι θέσεις καλυφθούν από τα μέλη ΔΕΠ που αιτούνται
την εξέλιξη, ανέρχεται στο ποσό των 8.300,00 € για το
έτος 2018 και στο ποσό των 9.960,00 € για κάθε επόμενο και θα βαρύνει πιστώσεις επί ΚΑΕ 251, 256, 292, 293
και 294 ΕΦ 11-410 του Π/Υ ΓΕΑ. Σε περίπτωση, που οι
θέσεις καλυφθούν από άλλους υποψήφιους, η δαπάνη
που θα προκληθεί ανέρχεται στο ποσό των 51.630,00 €
για το έτος 2018 και στο ποσό των 61.955,00 € για κάθε
επόμενο και θα βαρύνει πιστώσεις επί ΚΑΕ 251, 256, 291
και 293 Ε.Φ. 11-410 του Π/Υ ΓΕΑ.
ιδ. Τις 7, 11, 24, 25, 26/20-12-17 και 23/20-12-2017
βεβαιώσεις ανάληψης υποχρέωσης της Διεύθυνσης Οικονομικού ΓΕΑ.
ιε. Την 54/2018 εισήγηση του Προϊσταμένου των
Οικονομικών Υπηρεσιών του Υπουργείου Εθνικής Άμυνας.
ιστ. Το Φ.392/723/18-12-2017/ΓΕΑ/Β5/4 ενημερωτικό σημείωμα προς τον Αναπληρωτή Υπουργό Εθνικής
Άμυνας.
ιζ. Την Υ10/9 Μαρτίου 2018 απόφαση του Πρωθυπουργού περί Ανάθεσης αρμοδιοτήτων στον Αναπληρω-
τή Υπουργό Εθνικής Άμυνας Φώτιο-Φανούριο Κουβέλη
(ΦΕΚ 854/τ.Β΄/9-3-2018), αποφασίζουμε:
1. Την προκήρυξη της πλήρωσης δύο (2) θέσεων Διδακτικού Εκπαιδευτικού Προσωπικού στη Σχολή Ικάρων,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Μαΐου 2018
ΤΕΥΧΟΣ  ΤΡΙΤΟ
Αρ. Φύλλου 553
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 553/16.05.2018
της κατηγορίας Διδακτικού Ερευνητικού Προσωπικού
(Δ.Ε.Π.), λόγω αιτημάτων εξέλιξης στην επόμενη βαθμίδα, ως ακολούθως:
Τμήμα Αεροπορικών Επιστημών
Τομέας Ηλεκτρονικών, Ηλεκτρικής Ισχύος, Τηλεπικοινωνιών
- Μία (1) θέση ΔΕΠ στη βαθμίδα του Καθηγητή, στο
γνωστικό αντικείμενο Ηλεκτρονικά με έμφαση στις Μικροηλεκτρονικές και Οπτικοηλεκτρονικές διατάξεις.
Τομέας Πληροφορικής και Υπολογιστών
- Μια (1) θέση ΔΕΠ στη βαθμίδα του Επίκουρου Καθηγητή, στο γνωστικό αντικείμενο Ηλεκτρονικοί Υπολογι-
στές με έμφαση στην Αρχιτεκτονική Η/Υ και το Λογισμικό του Λειτουργικού Συστήματος.
2. ΠΡΟΣΟΝΤΑ
Οι υποψήφιοι για τις ανωτέρω θέσεις Δ.Ε.Π. θα πρέπει
να έχουν τα προσόντα που ορίζονται στο άρθρο 9 του
ν. 3187/2003 (ΦΕΚ 233/τ.Α΄/7-10-2003).
3. ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΥΠΟΨΗΦΙΟΤΗΤΑΣ
α. Βιογραφικό Σημείωμα σε τέσσερα (4) αντίτυπα, σε
έντυπη μορφή και δώδεκα (12) αντίτυπα σε ψηφιακή
(CD) μορφή.
β. Αναλυτικό υπόμνημα Επιστημονικών Εργασιών Δημοσιεύσεων σε δώδεκα (12) αντίτυπα, σε έντυπη και
ψηφιακή (CD) μορφή.
γ. Επιστημονικές Εργασίες-Δημοσιεύσεις, σε τέσσερα
(4) αντίτυπα σε έντυπη μορφή και δώδεκα (12) αντίτυπα
σε ψηφιακή (CD) μορφή.
δ. Αντίγραφα των πτυχίων και των τίτλων σπουδών
των υποψηφίων μαζί με βεβαιώσεις ισοτιμίας από το
ΔΟΑΤΑΠ, σε περίπτωση που οι τίτλοι έχουν χορηγηθεί
από ΑΕΙ του εξωτερικού.
ε. Βεβαιώσεις προϋπηρεσίας θεωρημένες από τον αρμόδιο φορέα έκδοσής τους.
στ. Πιστοποιητικό του αρμόδιου Δημάρχου ή Προέδρου Κοινότητας στο οποίο θα αναγράφεται ο τρόπος
και ο χρόνος αποκτήσεως της ελληνικής ιθαγένειας,
καθώς και αντίγραφο ποινικού μητρώου για δικαστική
χρήση, θα αναζητηθούν αυτεπάγγελτα από τη Σχολή,
πριν την έκδοση της πράξης διορισμού.
ζ. Πιστοποιητικό στρατολογικής κατάστασης της αρμόδιας στρατολογικής υπηρεσίας, θα αναζητηθεί αυ-
τεπάγγελτα από τη Σχολή, πριν την έκδοση της πράξης
διορισμού. Οι υποψήφιοι, με υπεύθυνη δήλωση του
ν. 1599/1986, να γνωστοποιήσουν στη Σχολή τον Στρατιωτικό τους Αριθμό και την αρμόδια στρατολογική υπη-
ρεσία, που αποτελεί προϋπόθεση της αυτεπάγγελτης
αναζήτησης Πιστοποιητικού στρατολογικής κατάστασης.
Οι υποψήφιοι πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα
από αυτές κατά το χρόνο έκδοσης της πράξης διορισμού τους. Με υπεύθυνη δήλωση του ν. 1599/1986 οι
υποψήφιοι που δεν έχουν εκπληρώσει τις στρατιωτικές
τους υποχρεώσεις ή δεν έχουν απαλλαγεί νόμιμα από
αυτές κατά το χρόνο υποβολής της υποψηφιότητάς τους,
δεσμεύονται ότι θα προσκομίσουν τα σχετικά δικαιολογητικά πριν την έκδοση της πράξης διορισμού.
η. Γνωματεύσεις α) παθολόγου ή γενικού ιατρού και
β) ψυχιάτρου, είτε του δημοσίου είτε ιδιωτών (ν. 4210/
2013, άρθρο 7).
θ. Προκειμένου για πολίτες κρατών - μελών της Ευρωπαϊκής Ένωσης:
(1) Πιστοποιητικό της αρμόδιας αρχής του κράτους την
ιθαγένεια του οποίου έχει ο/η υποψήφιος/α.
(2) Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους - μέλους
της Ευρωπαϊκής Ένωσης, στο οποίο δεν προβλέπεται
όμοιο κώλυμα διορισμού.
(3) Οι ανωτέρω πολίτες οφείλουν να υποβάλουν, εκτός
των πιο πάνω δικαιολογητικών και πτυχίο ή μεταπτυχιακό τίτλο σπουδών ελληνικού ΑΕΙ ή απολυτήριο ελλη-
νικού Λυκείου ή εξατάξιου Γυμνασίου ή πιστοποιητικό
Ελληνομάθειας Γ2 επιπέδου από το Κέντρο Ελληνικής
Γλώσσας, από το οποίο θα αναδεικνύεται η πλήρης γνώση και ευχερής χρήση της ελληνικής γλώσσας.
4. ΠΡΟΘΕΣΜΙΑ ΚΑΙ ΔΙΕΥΚΡΙΝΙΣΕΙΣ ΕΠΙ ΤΗΣ ΥΠΟΒΟΛΗΣ
ΑΙΤΗΣΕΩΝ
α. Όσοι/ες επιθυμούν να προσληφθούν στις παραπάνω
θέσεις καλούνται να υποβάλουν τα προαναφερόμενα
δικαιολογητικά μέσα σε δύο (2) μήνες από την ημερομηνία του εγγράφου ανακοίνωσης της δημοσίευσης της
προκήρυξης αυτής στον ημερήσιο τύπο, είτε απευθείας
στο Γραφείο Σχέσεων ΥΕΘΑ Κοινού (Μεσογείων 227-231)
για Σχολή Ικάρων είτε ταχυδρομικώς με συστημένη ταχυδρομική επιστολή (με ευανάγνωστη ημερομηνία και
σφραγίδα), με ευθύνη του υποψηφίου/αποστολέα στην
παρακάτω διεύθυνση:
Γραφείο Σχέσεων ΥΕΘΑ Κοινού
Μεσογείων 227-231, Τ.Κ. 15451 Αθήνα
με τη διευκρίνιση: ΣΧΟΛΗ ΙΚΑΡΩΝ/ΚΟΣΜΗΤΕΙΑ/ΤΜΗΜΑ ΔΙΔΑΚΤΙΚΟΥ ΠΡΟΣΩΠΙΚΟΥ.
β. Επισημαίνεται ότι:
(1) Σύμφωνα με τον ν. 4250/2014, γίνονται υποχρεωτικά αποδεκτά ευανάγνωστα φωτοαντίγραφα εγγράφων,
που έχουν εκδοθεί από δημόσιες υπηρεσίες και τους
φορείς τους, ενώ για ιδιωτικά έγγραφα θα πρέπει αρχικά να έχουν επικυρωθεί από δικηγόρο ή να φέρουν
θεώρηση από δημόσιες υπηρεσίες ή/και τους φορείς
τους. Επίσης γίνονται υποχρεωτικά αποδεκτά τα ευκρινή
φωτοαντίγραφα αλλοδαπών εγγράφων, υπό την προϋπόθεση ότι τα έγγραφα αυτά έχουν επικυρωθεί πρωτί-
στως από δικηγόρο.
(2) Η υποβολή απλών φωτοαντιγράφων στο πλαίσιο
διοικητικής ή άλλης διαδικασίας επέχει θέση υπεύθυνης
δήλωσης του πολίτη, περί της ακρίβειας και εγκυρότητας των υποβαλλόμενων φωτοαντιγράφων, εξισώνε-
ται δηλαδή ουσιαστικά με την υπεύθυνη δήλωση του
ν. 1599/1986.
(3) Τα δικαιολογητικά πρέπει να φέρουν αρίθμηση,
να είναι τοποθετημένα μέσα σε ειδικό φάκελο και να
συνοδεύουν το υποβληθέν Βιογραφικό Σημείωμα καθώς επίσης και το Αναλυτικό Υπόμνημα Επιστημονικών
Εργασιών-Δημοσιεύσεων.
(4) Τα ξενόγλωσσα δικαιολογητικά, πρέπει να συνοδεύονται από επίσημες μεταφράσεις και επιπλέον οι τίτλοι σπου-
δών του εξωτερικού, πρέπει να συνοδεύονται από πράξη ή
βεβαίωση του κατά νόμο αρμόδιου οργάνου με την οποία
αναγνωρίζονται ως ισότιμοι και αντίστοιχοι προς τους απονεμόμενους από τα ελληνικά εκπαιδευτικά ιδρύματα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 553/16.05.2018
γ. Τα παραπάνω δικαιολογητικά, πρέπει να υποβληθούν εμπρόθεσμα. Επισημαίνεται ιδιαίτερα, ότι η ΣΙ δεν
είναι υποχρεωμένη να ενημερώνει τους υποψηφίους
για φακέλους που έχουν ελλιπή δικαιολογητικά. Υποψήφιοι, των οποίων τα δικαιολογητικά είναι ελλιπή ή
μη επικυρωμένα, θα αποκλείονται από τη διαδικασία
επιλογής.
δ. Διευκρινίζεται ότι, αιτήσεις μέσω τηλεομοιοτυπίας
και ηλεκτρονικού ταχυδρομείου δεν γίνονται δεκτές.
ε. Για περισσότερες πληροφορίες μπορείτε να απευθύνεστε, κατά τις εργάσιμες ημέρες από 08:00 έως 13:00,
στο Τμήμα Διδακτικού Προσωπικού της ΣΙ στο τηλέφωνο
210-8193681 (Εσωτ. 3681) ή στη Γραμματεία της Κοσμητείας της ΣΙ στο τηλέφωνο 210-8193851 (Εσωτ. 3851).
5. ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ
Με μέριμνα της ΣΙ, θα ανακοινωθούν αυτοί/ές που
θα επιλεγούν, μετά την ολοκλήρωση της διαδικασίας
στην ιστοσελίδα του ΓΕΑ htpp:www.haf.gr/el/career/
diagonismoi.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Αναπληρωτής Υπουργός
ΦΩΤΙΟΣ-ΦΑΝΟΥΡΙΟΣ ΚΟΥΒΕΛΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 553/16.05.2018
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Πωλήσεων: (Ισόγειο, τηλ. 210 5279178 - 180)
Συνδρομητών: (Ημιόροφος, τηλ. 210 5279136)
Πληροφοριών: (Ισόγειο, Γρ. 3 και τηλεφ. κέντρο 210 5279000)
Παραλαβής Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστοσελίδα: www.et.gr
Πληροφορίες σχετικά με την λειτουργία
της ιστοσελίδας: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι κής
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των
εκτυπωτικών αναγκών του δημοσίου (ν. 3469/2006, ΦΕΚ Α΄ 131).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία
αρκεί η συμπλήρωση των αναγκαίων στοιχείων σε ειδική φόρμα.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε
με ετήσια συνδρομή μέσω του Τμήματος Συνδρομητών. Tο κόστος ενός ασπρόμαυρου ΦΕΚ
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π.
διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης.
• Πληροφορίες, σχετικά με την αποστολή/κατάθεση εγγράφων προς δημοσίευση,
με την πώληση των τευχών και με τους ισχύοντες τιμοκαταλόγους για όλες τις υπηρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι:
www.et.gr/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συνδρομητές. Επίσης μέσω της ιστοσελίδας μας δίδονται πληροφορίες σχετικά με την
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ).
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν
τις προϋποθέσεις δημοσίευσης.
2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα-
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες.
EΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ

[Source: 20180300553.pdf | Tokens: 11940]